                            [image: image2.jpg]


                                                                                     

              REPUBLIKA  HRVATSKA

  VUKOVARSKO-SRIJEMSKA ŽUPANIJA

[image: image1.png]



  OPĆINA VRBANJA
  OPĆINSKO VIJEĆE

KLASA:  061-01/26-01/1
URBROJ:  2196-31-01-1-26-6
Vrbanja, 24. kolovoza 2026. 

Na temelju članka 8. i 9. Statuta Općine Vrbanja (“Službeni vjesnik Vukovarsko-srijemske županije“ broj 5/13, 1/18 i 4/21), članka 6. Odluke o dodjeli javnih priznanja Općine Vrbanja (“Službeni vjesnik Vukovarsko-srijemske županije“ br. 5/16), te Javnog poziva za podnošenje prijedloga za dodjelu javnih priznanja KASA: 061-01/26-01/1 URBROJ: 2196-31-02-1-26-1 od 1. srpnja 2026. godine, na prijedlog općinskog načelnika, Općinsko vijeće Općine Vrbanja na svojoj 8. sjednici, održanoj 24. kolovoza 2026. godine, donosi:

ODLUKU

o dodjeli javnih priznanja Općine Vrbanja 

za 2026. godinu

Članak 1.
Ovom Odlukom dodjeljuju se javna priznanja Općine Vrbanja za 2026. godinu, kako slijedi:
1. Nagrada Općine Vrbanja dodjeljuje se: 
Tomislavu Rosandiću iz Vrbanje za postignute osobite uspjehe u razvoju sporta. 
Vrhunski sportaš I. kategorije temeljem osvojenog 2. mjesta na svjetskom prvenstvu u pikadu (disciplina kriket) Pro World Cup u Šamorinu 2025. godine.

2. Plaketa Općine Vrbanja dodjeljuje se: 
2.1. Vladi Žužaku iz Soljana, za uspjehe postignute u razvoju sporta. Jedini rekreativni pilot na području Općine Vrbanja i Cvelferije. Sudionik brojnih susreta pilota i zrakoplovnih manifestacija, aeropiknika gdje je postigao značajne rezultate. 2024. godine na međužupanijskom natjecanju zrakoplova (žirokopter) u Vinkovcima osvojio je prvo mjesto.   
2.2. Dori Pavković iz Soljana, za uspjehe postignute u razvoju obrazovanja. Učenica 8. razreda OŠ Josip Kozarac Soljani koja je osvojila 1. mjesto na županijskom natjecanju iz njemačkog jezika uz stručno vodstvo mentorice Kristine Pavlović.      
2.3. Mateju Jokiću iz Soljana, za uspjehe postignute u razvoju obrazovanja. Učenik 8. razreda OŠ Josip Kozarac Soljani koji je osvojio 2. mjesto na županijskom natjecanju iz engleskog jezika uz stručno vodstvo mentorice Adrijane Roždijevac.   
2.4. Gabrijelu Pavleku iz Vrbanje, za uspjehe postignute u razvoju obrazovanja. Učenik 8. razreda OŠ Mare Švel -Gamiršek Vrbanja koji je osvojio 1. mjesto na županijskom natjecanju iz informatike, uz stručno vodstvo mentorice Tanje Stjepanović.
2.5. Tamari Ćosić iz Vrbanje, za uspjehe postignute u razvoju obrazovanja. Tamara Ćosić  je u školskoj godini 2025/2026 kao učenica 3. razreda predstavljala Srednju strukovnu školu Vinkovci – pomoćni kuhar i slastičar na državnom natjecanju WORLD SKILLS CROATIA u Zagrebu, te osvojila 3. mjesto i brončanu medalju.

                                                                 Članak 2.

Ova Odluka stupa na snagu danom donošenja i objavit će se u “Službenom vjesniku Vukovarsko-srijemske županije“.
PREDSJEDNIK OPĆINSKOG VIJEĆA

Zlatko Balta, dipl. ing. šum.

